INTERNET TARMOG‘IDA O‘ZBEKISTON RESPUBLIKASINING HUKUMAT PORTALINI YANADA RIVOJLANTIRISh ChORA-TADBIRLARI TO‘G‘RISIDA

“Axborotlashtirish to‘g‘risida”gi O‘zbekiston Respublikasi Qonunini, O‘zbekiston Respublikasi Prezidentining “Axborot-kommunikatsiya texnologiyalarini yanada rivojlantirishga oid qo‘shimcha chora-tadbirlar to‘g‘risida” 2005-yil 8-iyuldagi PQ-117-son qarorini bajarish yuzasidan hamda Internet tarmog‘ida O‘zbekiston Respublikasining Hukumat portalini yanada rivojlantirish maqsadida Vazirlar Mahkamasi qaror qiladi:
 3. Belgilab qo‘yilsinki, Internet tarmog‘ida O‘zbekiston Respublikasining Hukumat portali xarajatlarini moliyalashtirish, moddiy-texnik ta’minlash va unga xizmat ko‘rsatish tasdiqlangan smeta doirasida O‘zbekiston Respublikasi Axborot texnologiyalari va kommunikatsiyalarini rivojlantirish vazirligining Axborot-kommunikatsiya texnologiyalarini rivojlantirish jamg‘armasi mablag‘lari, shuningdek qonunchilikda taqiqlanmagan boshqa manbalar hisobiga amalga oshiriladi.
 4. Vazirliklar, idoralar, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari:
 bir oy muddatda axborot ro‘yxatlari va taqdim etish muddatlari, shuningdek axborot materiallarini joylashtirishga ruxsat berish va axborot xizmatlari tomonidan Guruhga keyinchalik Internet tarmog‘ida O‘zbekiston Respublikasining Hukumat portalida joylashtirish uchun axborot taqdim etish uchun mas’ul shaxslarni tayinlash bo‘yicha tadbirlar rejasini ishlab chiqsinlar va tasdiqlasinlar; 
 o‘z rasmiy axborot resurslarining qonun hujjatlari talablariga muvofiqligini bir yilda kamida ikki marta ekspertizadan o‘tkazsinlar. 
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.N. Aripov zimmasiga yuklansin.